«Այո, այս նախաձեռնությունը կարող է ունենալ նաեւ նախընտրական տրամադրվածություն, բայց հաշվի առնելով, որ այն հետաքրքրում է մեր համաքաղաքացիների առօրեական, կենցաղային հետաքրքրությունները շատ ցանկալի կլիներ, որ այն ինչ-որ մի պրոդուկտ արդյունքում տար: Դա նշանակում է շատ մոբիլիզացված աշխատել, կենտրոնանալ մեկ, առավելագույնս 2 խնդիրների վրա եւ գոնե այդ խնդիրներով հասնել արդյունքի, որն առաջիկա խորհրդարանը կամ նույնիսկ գործադիրը կարողանա օգտագործել որպես ձեռքբերում կամ առաջարկություն կարգավորումների տեսանկյունից: Այդ խնդիրներից կարող է լինել հոսանքի եւ գազի սակագինը, դա աշխատատար պրոցես է, դա լուրջ վերլուծություններ պահանջող խնդիր է, իհարկե, չենք կարող շրջանցել այդ հարցադրումը, բայց գոնե գազի սակագնի մեծությունը կանխորոշող 1-2 գործոն քննարկենք մինչեւ վերջ»,– ասաց նա: